Die tien top- junior kore van ATKV-Applous is bekend en as ’n mens na die puntestand kyk, is een duidelik: Die koorlede staan nog in hul kinderskoene, maar hoef nie ’n tree terug te staan vir hul senior eweknieë nie.
Volgens Johan Esterhuizen, bestuurder: ATKV-Jeugprojekte, het 52 junior kore hulle ingeskryf. "Afgesien van die tien topkore is daar kore wat die lys met so min as ’n 0.1 nie gehaal het nie."